ՀԱՇՎԵՏՎՈՒԹՅՈՒՆ

2019 թվականի ընթացքում ՀՀ Արագածոտնի մարզում իրականացված աշխատանքների վերաբերյալ

***Քաղաքաշինության վարչության կողմից կատարված աշխատանքների վերաբերյալ***

**Քաղաքաշինության բնագավառ**

#

ՀՀ համայնքների տնտեսական և սոցիալական ենթակառուցվածքների զարգացմանն ուղղված սուվբենցիայի հայտերի գնահատման միջգերատեսչական հանձնաժողովի կողմից հավանության է արժանացել մարզի 32 համայնքներում իրականացվող 1438,364.4 հազար ՀՀ դրամ ընդհանուր արժեքով 57 ծրագիր: 2019 թվականին իրականացվել է մարզի 30 համայնքներում 51 ծրագիր, որի համար հատկացվել է 1191,029.09 հազար ՀՀ դրամ: Մրցույթների արդյունքում կատարվել է 1026,028,08 դրամի շինարարական աշխատանք: Տնտեսվել է 165,001.0 ՀՀ դրամ:

 Սուբվենցիոն ծրագրերի շրջանակներում վերանորոգվել և կառուցվել է`

ճանապարհ - 18,32 կմ երկարությամբ` 91,590 քառ.կմ մակերեսով, խմելու ջրագիծ – 3,8 կմ երկարությամբ, ոռոգման ջրագիծ – 9,6 կմ երկարությամբ, գազի գիծ – 12,8 կմ երկարությամբ, լուսավորության գիծ – 60,3 կմ երկարությամբ ( 1827 լուսատու):

 ՀՀ կառավարության 2018 թվականի սեպտեմբերի 27-ի N 1073 - Ն որոշմամբ ՀՀ Արագածոտնի մարզի համայնքներում առաջնահերթ լուծում պահանջող հիմնախնդիրների լուծման ուղղությամբ 26 ծրագրերի իրականացման համար ՀՀ կառավարության պահուստային ֆոնդից հատկացվել է 322 միլիոն 984.8 հազար դրամ: 24 ծրագրերն իրականացվել են 2019 թվականին: Այդ թվում` 17 ծրագրերով կատարվել են ջրագծերի կառուցման և վերանորոգման աշխատանքներ 234,203.3 հազար ՀՀ դրամ ընդհանուր արժեքով: Բոլոր ծրագրերն ավարտվել են:

**Բնակարանային և կոմունալ տնտեսություն**

 ՀՀ կառավարության 2019 թվականի օգոստոսի 8-ի N 1024-Ն որոշման համաձայն` բնակելի տուն ձեռքբերելու նպատակով մարզի Ծաղկահովիտ համայնքի Հնաբերդ, Գեղարոտ և Նորաշեն բնակավայրերի 6 ընտանիքի տրամադրվել է բնակարանների գնման վկայագրեր:

 **Տրանսպորտ և ճանապարհաշինություն**

ՀՀ Արագածոտնի մարզում ամառային պահպանության շրջանակներում սպասարկվել է 122.660 կմ ավտոճանապարհ ընդհանուր 80.144.571 ՀՀ դրամ արժեքով, և 389.4 կմ ձմեռային պահպանության աշխատանքներ՝ 68.478.889 ՀՀ դրամով:

2019թ. ավարտվել են Մ1-Կարմրաշեն-Ոսկեթաս-Զովասար 11.4 կմ ավտոճանապարհի հիմնանորոգման աշխատանքները:

 Իրականացվել են Թալին-Ցամաքասար-Նոր Արթիկ-Հ75 (Ցամաքասար-Սուսեր-Նոր Արթիկ) 10.870 կմ հատվածի հիմնանորոգում, որից 6.5 կմ` ՀՀ Արագածոտնի մարզում,

 ՀՀ Արագածոտնի մարզում 2019թ. տեղադրվել է 39 ֆոտովոլտային էլեկտրական համակարգ, որի ընդհանուր հզորությունը կազմում է 113,170 ԿՎ` 48.382.000 ՀՀ դրամ արժեքով:

***Հողաշինության-հողօգտագործման բաժնի կողմից իրականացված***

***աշխատանքների վերաբերյալ***

 ՀՀ Արագածոտնի մարզում արևային ֆոտովոլտային կայաններ տեղադրելու նպատակով յոթ համայնքներում 129.5 հա համայնքային և իրավաբանական անձանց սեփականություն հանդիսացող հողամասերի նպատակային նշանակություններ փոխվել են, որի արդյունքում այդ հողամասերի օտարումից և կադաստրային արժեքների տարբերության վճարումից համայնքների բյուջեներ մինչ օրս մուտք է եղել 155375000 ՀՀ դրամ: Որոշ համայնքներում աշխատանքները արդեն սկսվել են: Արևային ֆոտովոլտային կայանների կառուցման արդյունքում արտադրվող էլեկտրաէներգիայի հզորությունը կկազմի շուրջ 60 ՄՎտ:

ՀՀ Արագածոտնի մարզի համայնքների վարչական սահմաններում ընդգրկված պետական սեփականություն հանդիսացող արոտավայրերից մարզպետի դրական եզրակացությամբ վարձակալությամբ օգտագործման է տրամադրվել 10845 հա՝ 16255000 վարձավճարով:

***Առողջահության և սոցիալական ապահովության վարչության կողմից կատարված աշխատանքների վերաբերյալ***

**Առողջապահություն**

 ՀՀ Արագածոտնի մարզպետարանի առողջապահության և սոցիալական ապահովության վարչության առողջապահության բաժնի կողմից 2019 թվականին ընթացքում իրականացված աշխատանքների վերաբերյալ՝

 2019 թվականի ընթացքում, սահմանված ժամկետներում մարզի բուժհաստատություններին **մարզպետարանի առողջահության և սոցիալական ապահովության առողջապահության բաժնի կողմից** բաշխվել է ՀՀ Առողջապահության նախարարության կողմից կենտրոնաց­ված կարգով գնված 68115772.68 ՀՀ դրամի և հումանիտար ճանապարհով ստացված 26372507.00 ՀՀ դրամի դեղորայք։

 2019 թվականի ընթացքում ՀՎԿԱԿ-ի Արագածոտնի մասնաճյուղի մասնագետերի հետ համատեղ կայացել են քննարկումներ աղիքային վարակիչ հիվանդությունների, սննդային թունավորումների կանխարգելման դեմ պայքարի միջոցառումները, արձանագրված դեպքերի վերլու­ծութ­յունը, կենդանիների կողմից կծվածության դեպքերի, բնակավայրերի, բնակելի շենքերի, դպրոցների և այլ օբյեկ­տ­ների հակահամաճարակային միջոցառումների ապահովման վերաբերյալ։

 Պետական պատվերով բուժման և հետազոտման համար մարզի չորս ուղեգրող հանձնաժողովների կողմից ուղեգրվել են մարզի և հանրապետության այլ բուժհաստատություններ՝ 79 քաղաքացիներ։

 Պետության կողմից երաշխավորված անվճար բժշկական օգնության և սպասարկման շրջանակներում սանատոր-կուրորտային բուժման են ուղեգրվել “Վանաձորի ԱՍԱՐ” 11 և Ջերմուկի «Արարատ» մանկական առողջարան 7 երեխա 7 խնամողի հետ:

 **Ֆրեզնոյում Հայաստանի պատվո հյուպատոս, Հայկական բժշկական առաքելության հովանավորությամբ հիմնովին վերանորոգվել և կահավորվել են Աշտարակի բժշկական կենտրոնի վիրահատարանները և հետվիրահատական խնամքի բաժանմունքը: Ծրագրի շրջանակներում ծախսվել է ավելի քան 500 հազար դոլար: Վիրահատական ողջ բաժանմունքը վերազինվել է բժշկական գործիքներով և սարքավորումներով: Հիվանդանոցին է տրա­մադրվել նաև ռենտգեն ապարատ, լապարոսկոպ սարքերի հավաքածու, մահճակալներ և այլ գույք:**

 Հայաստանի Հանրապետությանը «ԼՈՒՅՍ» հիմնադրամի կողմից հանձնված սարքավորում­ներից Արագածոտնի մարզի «Արտենիի առողջության կենտրոն» ՊՈԱԿ-ին փոխանցվել են սոնոգ­րաֆիայի սարք, ռենտգեն սարք, դեֆիբրիլյատոր և մեզի անալիզատոր։

**Սոցիալական ապահովություն**

 Ինտեգրված սոցիալական ծառայությունների համակարգի ամբողջական ներդրման աշխատանքները սկսվել են՝ 2019թ. վերանորոգվել է Ծաղկահովիտի համալիր կենտրոնը:

 Մարզպետարանի բյուջետային ծախսերի տնտեսագիտական դասակարգման «այլ նպաստ­ներ բյուջեից» հոդվածով սոցիալական աջակցության նպատակով նախատեսված 30 մլն դրամ ֆի­նան­սական միջոցները մարզպետի որոշումներով տրամադրվել է մարզի 114 հա­մայնք­ների սոցիալապես անապահով 640 ընտանիքների:

 2019թ. ընթացքում ՀՀ կառավարության 2017 թվականի օգոստոսի 10-ի թիվ 1016-Ն որոշմամբ բնակարանային ապահովության հերթացուցակից հանձնաժողովի որոշմամբ ՀՀ Արագածոտնի մարզի շահառուներից 2 ընտանիքի գործերը բավարարվել են, իսկ 5 -ինը՝ մերժվել:

 ՀՀ Արագածոտնի մարզում 01.12.2019թ. դրությամբ ընտանեկան և սոցիալական նպաստների իրավունք ունեն 5119 ընտանիք, եռամսյակային հրատապ օգնություն ստացող ընտանիքների քանակը՝ 870 :

 Մարզպետարանի բյուջետային ծախսերի տնտեսագիտական դասակարգման «այլ նպաստ­ներ բյուջեից» հոդվածով սոցիալական աջակցության նպատակով նախատեսված 30 մլն դրամ ֆի­նան­սական միջոցները մարզպետի որոշումներով տրամադրվել է մարզի 114 հա­մայնք­ների սոցիալապես անապահով 640 ընտանիքների:

 2019 թ-ին միգրացիայի վարչություն պահանջով ճշտվել են ՀՀ Արագածոտնի մարզում բնակվող, սոցիալական աջակցության տարածքային գործակալություններում (ՍԱՏԳ) հաշվառված, բնակարանի կարիք ունեցող 30 փախստական ընտանիքների բնակարանային գործերը և ընդգրկվել բնակարանի ապահովման ցուցակում:

 2019թ-ին Վարձատրվող հասարակական աշխատանքների կազմակերպման միջոցով գործազուրկների ժամանակավոր զբաղվածության ապահովման 3 ծրագիր է իրականացվել Աշտարակի տարածաշրջանում:

 ***ՏԻ և ՀԳՄՀ վարչության կողմից կատարված աշխատանքների վերաբերյալ***

Մարզի 24 համայնքներում իրականացվել է իրավական և մասնագիտական հսկողություն: ՀՀ տարածքային կառավարման և ենթակառուցվածքների նախարարի հանձնարարականի համաձայն լրացուցիչ իրավական և մասնագիտական հսկողություն է իրականացվել ևս 2 համայնքներում՝ Ուշի և Թաթուլ: Սահմանված ժամկետում ուսումնասիրության արդյունքները ներկայացվել է ՀՀ ՏԿ և ենթակառուցվածքների նախարարություն, իսկ 5 համայնքներում (Թաթուլ, Շամիրամ, Ուշի, Մելիքգյուղ և Կարբի) կատարված ուսումնասիրության արդյունքները ուղարկվել են նաև ՀՀ Արագածոտնի մարզային քննչական վարչություն:

 Հսկողություն է իրականացվել համայնքներից ստացված ավագանիների բոլոր որոշումների նկատմամբ: 2019 թվականի ընթացքում ՀՀ Արագածոտնի մարզպետարան համայնքների կողմից առաքվել է 2046 ավագանու որոշումներ, որից 340 ոչ իրավաչափ որոշումներ վերադարձվել են համայնքներին` համապատասխան ճշգրտումներ կատարելու համար: Վարչությունը ավագանու որոշումների վերաբերյալ ամենամսյա հաշվետվություն է ներկայացնում ՀՀ ՏԿ և ենթակառուցվածքների նախարարություն:

 Վարչությունը սահմանված կարգով համակարգված աշխատանքներ է իրականացնում համայնքապետարանների աշխատակազմերի հետ՝ համայնքային ծառայության մասին ՀՀ օրենսդրությամբ սահմանված ընթացակարգերի ամբողջական իրականացումն ապահովելու ուղղությամբ: Մարզի համայնքներում համայնքային ծառայության թափուր պաշտոնների համար azdarar.am պաշտոնական կայքում հրապարակվել են հայտարարություններ և կազմակերպվել մրցույթներ: Մրցույթների թափանցիկությունն ապահովելու համար հայտարարությունները տեղադրվել են նաև Արագածոտնի մարզպետարանի պաշտոնական կայք էջում: 2019 թվականի ընթացքում մրցույթներ են իրականացվել 30 համայնքների 78 թափուր համայնքային ծառայության պաշտոնների համար, մրցույթների արդյունքում 50 թափուր պաշտոններ համալրվել են: 82 համայնքային ծառայողներ ատեստավորվել են:

 Կազմակերպել, ապահովել և անցկացրել ենք համայնքային ծառայողների և տեղական ինքնակառավարման մարմինների վերապատրաստման դասընթացներ:

 Ամենամսյա հաշվետվություն ենք ներկայացրել ՀՀ ՏԿ և ենթակառուցվածքների նախարարություն մարզի համայնքապետարանների աշխատակազմերի աշխատակիցների 2003-2018թթ. չօգտագործված արձակուրդների տրամադրման վերաբերյալ: 2019 թվականին հունվար ամսվա դրությամբ նշված ժամանակահատվածում համայնքապետարանների աշխատակիցների չօգտագործված արձակուրդային գումարը կազմում էր շուրջ 16.7 մլն ՀՀ դրամ: դեկտեմբերի 30-ի դրությամբ մարվել է 13.7 մլն ՀՀ դրամ և 2019 թվականի դեկտեմբերի 30-ի դրությամբ չօգտագործված արձակուրդների մնացորդային գումարը կազմում է 2.9 մլն ՀՀ դրամ:

 Վարչությունը 2019 թվականին ՏԿ և ենթակառուցվածքների նախարարություն հաշվետվություն է ներկայացրել համայնքների կողմից առևտրի, հանրային սննդի և կենցաղային ծառայությունների նկատմամբ իրականացրած հսկողության վերաբերյալ:

 2019 թվականի ընթացքում մարզի 10 համայնքում իրականացվել է տեղական ինքնակառավարման մարմինների հերթական ընտրություններ՝ Տեղեր, Օհանավան, Ղազարավան, Կոշ, Զարինջա, Թլիկ, Հակո համայնքներում համայնքների ղեկավարների, իսկ Սորիկ, Նոր Արթիկ և Շղարշիկ համայնքներում համայնքի ավագանու հերթական ընտրություններ: Ավան համայնքում համայնքի ղեկավարի արտահերթ ընտրություն:

***Ընտանիքի, կանանց և երեխաների իրավունքների պաշտպանության բաժնի կողմից կատարված աշխատանքների վերաբերյալ***

 2019 թվականի տվյալներով մարզում ԿԴԻՀ երեխաներից 11-ը ԱԾԽՄ երեխաներ են, 7-ը` ԱԾԽՄ երեխաների թվին պատկանող մինչև 23 տարեկան անձ: ԿԴԻՀ 101 երեխայի անձնական տվյալները մուտքագրվել են ԿԴԻՀ երեխաների հաշվառման <<Մանուկ>> տեղեկատվական համակարգ: Այժմ համակարգում հաշվառված է 726 երեխա: Բացահայտվել է կրթությունից դուրս մնացած 10 երեխա, նրանցից 9-ը ընդգրկվել է կրթության մեջ: Մանկուց հաշմանդամություն ունեցող մարզի 47 երեխա պարբերաբար վերականգնողական բուժում է ստացել Կոշի մանկական վերականգնողական կենտրոնում:

 Բաժնի կողմից տրվել է 4 դրական և 2 բացասական եզրակացություն բնակչության սոցիալական պաշտպանության հաստատությունից երեխաներին կենսաբանական ընտանիք վերադարձնելու համար, 2 եզրակացություն՝ առողջական ծանր խնդիրներ ունեցող երեխաներին մասնագիտացված մանկատուն ուղեգրելու համար, 1 երեխա ժամանակավորապես տեղավորվել է <<ՀՕՖ-ի երեխաների աջակցության կենտրոնում>>: ՀՀ 2 քաղաքացի հաշվառվել է որպես խնամատար ծնող դառնալ ցանկացող անձ և մեկ քաղաքացի՝ որդեգրել ցանկացող անձ /որդեգրման գործընթացը դատական փուլում է/:

 **Աշտարակի թիվ 1 հատուկ դպրոցը վերակազմավորվել է որպես տարածքային մանակավարժահոգեբանական աջակցության կենտրոն: Հատուկ դպրոցում սովորող 32 աշակերտ տեղափոխվել է համայնքային դպրոցներ: Նրանցից 5-ի համար կազմակերպվել է տնային ուսուցում: Այդ ընտանիքներին տրամադրվել է նյութական աջակցություն: Տարվա ընթացքում ֆունկցիոնալ գնահատման է ենթակա 382 առողջական խնդիր ունեցող երեխա, որոնցից առայժմ վկայագրվել է 225-ի կրթության առանձնահատուկ պայմանների կարիքը:**

 ՀՀ Արագածոտնի մարզի 20 համայնքների ավագանիների կազմում ընդգրկված է 31 կին: <<Հավասարի էստաֆետ>> ծրագրի շրջանակներում մարզպետարանի աշխատակազմի ԸԿԵԻՊ բաժինը ՕքսԵՋեն հիմնադրամի հետ կատարել է այցելություններ մարզի համայնքներ, հանդիպել կանանց և խրախուսել մասնակից դառնալ ՏԻՄ գործընթացներին:

 Մարզպետարանի աշխատակազմի ԸԿԵԻՊ բաժնի և ոստիկանության համագործակցված աշխատանքների արդյունքում բացահայտվել է թրաֆիքինգի 1 դեպք: Շահագործման ենթարկված կինը տեղավորվել է աշխատանքի, իսկ երեխաները ժամանակավորապես տեղավորվել են բնակչության սոցիալական պաշտպանության հաստատություններում: Մարզում գրանցվել է ընտանեկան բռնության 48 դեպք, որոնց վերաբերյալ տարվել են համապատասխան աշխատանքներ:

***Ֆինանսական եւ սոցիալ-տնտեսական զարգացման վարչության կողմից կատարված աշխատանքների վերաբերյալ***

**Ֆինանսա-տնտեսագիտական բաժին**

 Հաշվետու ժամանակահատվածում կազմակերպվել է մարզի համայնքների բյուջեների ընդունումը, ստուգումը, ամփոփումը, օժանդակումը: Թղթային և էլեկտրոնային տարբերակներն ուղարկվել են ՀՀ ՏԿ և ենթակառուցվածքների նախարարություն:

 Իրականացվել է ՀՀ պետական բյուջեի առանձին ծրագրերով մարզին հատկացված միջոցների շրջանակներում նախահաշիվների, ֆինանսական պարտավորությունների կատարման ժամանակացույցերի կազմման և ճշտման, օրենքներին ու մեթոդաբանությանը համապատասխանության ստուգման, ամփոփման, <<clienttreasury.minfin.am>> համակարգ մուտքագրման աշխատանքները:

 Վերահսկողություն է իրականացվել պետական բյուջեից համայնքների բյուջեներին հատկացված միջոցների ընթացիկ ֆինանսավորմանը և դրանց նպատակային օգտագործմանը:

 Հաշվարկվել և համապատասխան նախարարություններ են ներկայացվել կրթության, մշակույթի, ապարատի, քաղաքաշինության, ճանապարհաշինության միջնաժամկետ ծախսային ծրագրերը:

 Կազմակերպվել են հանրակրթական դպրոցների աշակերտների փաստացի թվաքանակի` ՀՀ կրթության, գիտության, մշակույթի և սպորտի նախարարություն ներկայացնելու և հանրակրթական դպրոցների տվյալ տարվա բյուջետային հատկացումների հաշվարկի իրականացման աշխատանքները:

 Վերահսկվել և իրականացվել է հաշվապահական հաշվառումը վարելու աշխատանքները: Ֆինանսական, հարկային, վիճակագրական պարտադիր վճարների մասին հաշվետվությունները ժամանակին կազմվել և ներկայացվել են լիազոր մարմին:

 Վերահսկվել և կատարվել է դեբիտորական և կրեդիտորական պարտքերի կիսամյակային հաշվետվությունների կազմումը և ներկայացվել լիազոր մարմին:

 Իրականացվել է մարզպետարանի աշխատակազմի տարեկան պահպանման ծախսերի նախահաշվի, ֆինանսական պարտավորությունների կատարման ժամանակացույցի կազմումը:

 Գնումների մասին օրենսդրությանը համապատասխան մարզպետարանում և մարզպետարանի ենթակայության հիմնարկներում վերահսկվել և ապահովել է գնումների գործընթացը:

 Ապահովվել է մարզպետարանի ենթակայության պետական ոչ առևտրային կազմակերպությունների ֆինանսատնտեսական գործունեության ծրագրային ցուցանիշների,դրամական հոսքերի,շեղումների վերաբերյալ հաշվետվությունների ընդունման, ստուգման, ամփոփման և ֆինանսների նախարարություն ներկայացման աշխատանքները:

 Վերահսկվել և իրականացվել է յուրաքանչյուր ամիս ՀՀ պետական բյուջեի միջոցներով մարզպետարանի պատվիրատվությամբ իրականացվող ծրագրերի ֆինանսավորման հայտերի կազմման աշխատանքները:

 Վերահսկողություն է իրականացվել մարզային ենթակայության կազմակերպությունների կողմից բյուջետային միջոցների նպատակային օգտագործման և հաստատված նախահաշիվների կատարման նկատմամբ:

 Վերահսկվել և հաշվարկվել է հաջորդ տարվա բյուջեի հաշվին մարզպետարանի պատվիրատվությամբ կատարվող ծախսերի բյուջետային հայտերի ամփոփման և ներկայացման աշխատանքները:

 Յուրաքանչյուր եռամսյակ մարզի համայնքներից հավաքագրվել է հողի հարկի և գույքահարկի բազաների արխիվացումը, կատարվել է ընդհանուր մարզի համայնքների հողի հարկի և գույքահարկի բազաների արխիվացում և ներկայացվել է ՀՀ ՏԿ և ենթակառուցվածքների նախարարություն:

 Ապահովվել է հավաքագրման, ամփոփման և պետական գույքի կառավարման կոմիտե ներկայացնելու ենթակա այն առևտրային կազմակերպությունների ցանկերը և դրանցում կատարված փոփոխությունները, որոնց պետական բաժնեմասերի կառավարման լիազորությունները վերապահված են մարզպետին:

***Զարգացման ծրագրերի, զբոսաշրջության և վերլուծության բաժին***

 **«Իմ քայլը հանուն Արագածոտնի մարզի»** ներդրումային համաժողովի շրջանակում քննարկվել են բիզնեսի ներկայացուցիչներին հետաքրքրող հարցերն ու հնարավոր ներդրումային ծրագրերը: Մասնավորապես, արծարծվել են գինեգործության զարգացմանը, խաղողի նոր ժամանակակից այգիների հիմնմանը, վարկային միջոցների տրամադրմանը, ենթակառուցվածքների զարգացմանը, այդ թվում` ճանապարհաշինությանը, էլեկտրաէներգիայի անխափան մատակարարումներին, ջրամատակարարմանը վերաբերող հարցեր:

***Կրթության, մշակույթի և սպորտի վարչության կողմից կատարված աշխատանքների վերաբերյալ***

**ԿՐԹՈՒԹՅՈՒՆ**

* ՀՀ Արագածոտնի մարզպետարանի ենթակայության 30 դպրոց հեղուկ վառելիքով վառարանային ջեռուցումից անցում են կատարել էլեկտրական ջեռուցիչներով ջեռուցման:
* Իրականացվել են վերանորոգման աշխատանքներ (պատուհանների, դռների, հատակի փոխարինում, ջեռուցման լոկալ համակարգի անցկացում, սանհանգույցների վերանորոգում, ջրագծի, կոյուղագծի, հոսանքալարերի վերանորոգում կամ փոխարինում, բակային նստարանների տեղադրում, լաբորատորիաների վերանորոգում և կահավորում, կառուցվել է ջերմոց):
* Իրականացվել են տարբեր առարկաների ուսուցիչներ վերապատրաստումներ. 2 փուլով վերապատրաստումներ են իրականացվել նաև մարզի ՆՈՒՀ-երի և վաղ մանկական զարգացման կենտրոնների 6 տնօրենի, 64 դաստիարակի, 16 բուժքրոջ համար:Ֆինանսական կրթությունը դպրոցում ծրագրի շրջանականերում վերապատրաստվել են համապատասխան առարկաների ուսուցիչները: Դպրոցներում երկարօրյա պարապմունքներ իրականացնելու համար վերապատրաստվել են Ապարանի տարածաշրջանի 5 դպրոցի 14 և Թալինի տարածաշրջանի 2 դպրոցի 12 ուսուցիչ:
* Կարբիի միջնակարգ դպրոցի «Fly Girls» թիմը՝ «Save Pets» բջջային հավելվածով «Technovation 2019» աշխարհի տեխնոլոգիական ձեռներեցության խոշորագույն մրցույթի հայաստանյան փուլում հաղթող է ճանաչվել մասնակցելու է միջազգային փուլին:
* Ներկայացվել է առաջարկ 6 համայնքում բացել մանկապարտեզ: Մարզի 3 մանկապարտեզի տրամադրվել է դաշնամուր, իսկ 2-ին՝ խաղալիքներ և զարգացնող խաղեր:Կազմակերպվել են վերապատրաստումներ մանկապարտեզների տնօրեններ, դաստիարակներ: Նոր Արթիկի միջնակարգ դպրոցում բացվել է վաղ զարգացման կենտրոն: ՆՈՒՀ է բացվել Օհանավան (96 երեխա) և Փարպի (71) համայնքներում:
* ՄԱԿ-ի ՊՀԾ <<Դպրոցական տաք սնունդ>> ծրագրի շրջանակում վերանորոգվել է մարզի դպրոցների բուֆետ-ճաշարանի հատվածը, տրամադրվել սարքավորումներ և կահավորվել: Աշխատանքները կատարվել են ՄԱԿ ՊՀԾ-ի, մարզպետարանի, դպրոցի, համայնքի և ծնողների համագործակցության արդյունքում: 2019թ. սեպտեմբերից մարզն ընդգրկվել է <<Դպրոցական կայուն սնունդ>> ծրագրում:
* 21 դպրոցում ներդրվել են <<Արմաթ>> ինժեներական լաբորատորիաներ և ռոբոտաշինության խմբակներ:«**Համակարգիչ յուրաքանչյուր երեխային**» **բարեգործական ծրագիրը մարզի 4 դպրոցի տրամադրել է 33 համակարգիչ: 4 դպրոց ձեռք են բերել ինտերակտիվ պրոյեկտոր, իսկ 14 դպրոց՝ պրոյեկտոր:**
* **Մարզի 19 դպրոցի մարզադահլիճները համալրվել են մարզագույքով:**
* <<Տապան>> էկո ակումբի աջակցությամբ մարզի 29 դպրոցում բացվել են Էկո խմբակներ, Էյ-Թի-Փի, Ուրբան, GIZ կազմակերպությունները բնապահպանական կրթությանն ուղղված ծրագրեր են իրականացրել մարզի մի շարք դպրոցներում:
* 2019 թվականին դպրոցականների առարկայական օլիմպիադաների հանրապետական փուլերի արդյունքում մարզի աշակերտները արժանացել են երկու 1-ին . երկու՝ 2-րդ, երեք՝ 3-րդ կարգերի դիպլոմների և 8 գովասանագրի:
* «Տարվա լավագույն ուսուցիչ» է ճանաչվել Կարբիի միջնակարգ դպրոցի ինֆորմատիկայի ուսուցչուհի Վարդանուշ Հովհաննիսյանը, «Տարվա լավագույն դաստիարակ»՝ Աշտարակի <<Մանուշակ>> մանկապարտեզի դաստիարակչուհի Սուսաննա Ավետիսյանը, «Տարվա լավագույն տնօրեն»՝ Սասունիկի միջնակարգ դպրոցի տնօրեն Սեդա Սողոմոնյանը:
* ռուսաց լեզվի <<Լավագույն ուսուցիչ>> հանրապետական մրցույթում 1-ին կարգի է արժանացել Ակունքի միջնակարգ դպրոցի ուսուցչուհի Շուբինա Զինաիդան:
* **Հանրակրթական ուսումնական հաստատությունների 4 ուսուցչի շնորհվել է որակավորման առաջին աստիճանի տարակարգ:**
* **Համապատասխան հաշվեհամարին է փոխանցվել 59 391 720 դրամ դասագրքերի վարձավճար:**
* **2019թ. ՀՀ բարձրագույն ուսումնական հաստատություններ են ընդունվել մարզի 224 դիմորդ:**

**Մշակույթ, սպորտ**

 «Մշակութային միջոցառումների իրականացում» ծրագրի շրջանակներում 2019 թվականի ընթացքում Արագածոտնի մարզպետարանի մշակույթի և սպորտի բաժինը իրականացրել է մշակութային ութ միջոցառում:

Հանրակրթական դպրոցներում անցկացվել են բաց դասեր, լույս են ընծայվել պատի թերթեր, գրական երաշժտական ցերեկույթներ նվիրված բանաստեղծ, հասարակական գործիչ Սիլվա Կապուտիկյանի ծննդյան 100-ամյակին, մեծանուն բանաստեղծ Պարույր Սևակի ծննդյան 95- ամյակին, Հովհաննես Թումանյանի ծննդյան 150-ամյակին, Գևորգ Էմինի ծննդյան 100-ամյակին, Վահան Տերյանի, Ավետիք Իսահակյանի, Շառլ Ազնավուրի ծննդյան օրերին նվիրված միջոցառումներ:

Երաժշտական դպրոցի սաների մասնակցությամբ կազմակերպվել են համերգներ նվիրված Կոմիտասի 150, կոմպոզիտոր Տիգրան Մանսուրյանի ծննդյան 80-ամյակներին:

Հանրակրթական դպրոցներում անցկացվել են Ֆրանկոֆոնիայի միջազգային օրվան նվիրված միջոցառումներ, պոեզիայի համաշխարհային օրվան նվիրված բաց դասեր :

Մարզում կազմակերպվել է ձեռագործ /ձեռքի/աշխատանքների ցուցադրություն, գոբելենի, մաքրամեի, ձեռքի լավագույն աշխատանքների ցուցահանդես:

Կազմակերպվել է Ամենայն հայոց Կաթողիկոս, ազգային ազատագրական շարժման գործիչ Ներսես Աշտարակեցու ծննդյան օրվան նվիրված գիտաժողով:

Տարբեր խորագրերով խորագրով հանրակրթական դպրոցներում անցկացվել են բաց դասեր, վիկտորինաներ, մրցույթ-փառատոններ:

Թատրոնի միջազգային օրվա կապակցությամբ անցկացվել է «Նռան հատիկ» մանկապատանեկան թատերական միջոցառում:

Կազմակերպվել և անցկացվել է Թարգմանչաց տոնին, գրադարանավարի, թանգարանների միջազգային օրերին, Երեխաների միջազգային օրվան, Բերքի, Վարդավառի տոներին ցեղասպանության, երկրաշարժի զոհերի հիշատակի օրերին, Հայրենական Մեծ պատերազմի և Շուշիի ազատագրման օրվան նվիրված միջոցառումներ:

 2019 ընթացքում ՀՀ Արագածոտնի մարզում հանրակրթական ուսումնական հաստատություններում անցկացվել են՝ սպորտլանդիա, 4-րդ ուսումնամարզական խաղեր, ազգային ժողովի գավաթի խաղարկության, դիպուկ հրաձիգ, ռազմամարզական, սպարտակիադիա, շախմատի օլիմպիադա սպորտային միջոցառումները:

Անցկացվել են նաև մարզական փառատոն, լավագույն մարզական ընտանիք, հաշմանդամություն ունեցող լավագույն մարզիկ, գյուղական մարզական խաղեր, տարեցների հանրապետական խաղեր, լավագույն մարզական նախադպրոցական հիմնարկ միջոցառումները:

***Գյուղատնտեսության և բնապահպանության վարչության կողմից կատարված աշխատանքների վերաբերյալ***

 2019թ. դրությամբ մարզում առկա են մոտ 127 հա ինտենսիվ այգի, որից խաղողի այգիներ են 32-հեկտարը. իսկ 95 հեկտարը՝ պտղատու այգիներ: Նախորդ տարվա համեմատ ինտենսիվ այգիները ավելացել են 70 հեկտարով: Կաթիլային է ոռոգվում 95 հա ինտենսիվ այգի, նախորդ տարի այդ թիվը կազմել է 54 հա: Հակակարկտային ցանցեր են տեղադրված 67.5 հեկտարի վրա, նախորդ տարվա 27.5 հեկտարի վրա ավելացել է ևս 40 հա: Նախորդ տարվա ջերմատնային տնտեսությունների տարածքները ավելացել են 4 հեկտարով՝ 7.52 հեկտարից դառնալով 11.52 հա: Ինտենսիվ այգիների ավելացմանը զուգընթաց մարզում ավելանում է նաև սառնարանային տնտեսությունների թիվը: Այսօրվա դրությամբ մարզում գործող 19 սառնարանային տնտեսությունների հզորությունը կազմում է մոտ 11500 տ.: 2019թ. Աշտարակ քաղաքում կառուցվել է սառնարանային տնտեսություն՝ 500 տոննա հզորությամբ: Ցանքատարածքների և բերքի համեմատականը կազմված է ընթացիկ տարվա 25.12.2019թ. դրությամբ.

|  |  |  |  |  |  |
| --- | --- | --- | --- | --- | --- |
|  հ/հ | Մշակաբույսի անվանումը | Ցանքատարածություն/հա/ | Միջին բերք/ց/ | Համախառն բերք/տ/ | Համախառն բերքի աճ/նվազում /+;-//տոննա/ |
| 2018թ. | 2019թ. | 2018թ | 2019թ. | 2018թ. | 2019թ. |
| 1. | Հացահատիկ և հատիկաընդեղեն | 16412.33 | 16575.6 | 23.7 | 14.57 | 38972.4 | 24124.4 | -14848 |
| 2 | Կարտոֆիլ | 1060.2 | 1048.08 | 181.3 | 214.84 | 19225 | 22667.8 | +3442.8 |
| 3. | Բանջարեղեն  | 522 | 498.54 | 194.5 | 212 | 10155 | 10598 | +443 |
| 4 | Պտուղ-հատապտուղ | 6958.7 | 6983.7 | 119.3 | 91.59 | 88596 | 51310 | -37286 |
| 5 | Խաղող | 1252.8 | 1385.8 | 61.8 | 100.6 | 7745.12 | 13181.4 | +5436.2 |
| 6 | Աշնանացան | 4501.68 | 5012.2 |  |  |  |  | +510.52 |

 Հայաստանի Հանրապետության հողօգտագործողներին 2019 թվականի գյուղատնտեսական աշխատանքների համար մատչելի գներով առ՝ 24.12.2019թ. մարզ է ներկրվել 39.195 տ գարնանացան գարու, 20.691 տ կորնգանի, 1.858 տ առվույտի, 2.05 տ գարնանացան ցորենի և 0.05 տ եգիպտացորենի սերմացուներ:

 2019թվականի աշնանը մոնիթորինգի արդյունքներով մարզին հատկացված 376 լ <<Բրոմադիալոն >> տեսակի մկնասպան թունանյութը ստացվել և բաշխվել է 14 համայնքների: Համայնքներում իրականացվել են թունանյութով պայքարի միջոցառումներ 4700 հա վարակված տարածքների վրա:

 Գյուղատնտեսությամբ զբաղվող բոլոր տնտեսություններում և առևտրային կազմակերպություններում առկա անասունների հաշվառման արդյունքները ամփոփ տեսքով ներկայացվում են աղյուսակում /2018-2019թթ./:

|  |  |  |  |
| --- | --- | --- | --- |
| Գյուղ. կենդանիներ | 2018թ. | 2019թ. | Աճ/նվազում (+/-) |
| Խ.ե.կ. | 66863 | 66537 | -326 |
| որից՝ կովեր | 32326 | 31468 | -858 |
| Խոզեր | 12201 | 17634 | +5433 |
| Ոչխարներ և այծեր | 74940 | 73427 | -1513 |
| Թռչուններ | 551322 | 412378 | -138944 |
| Մեղվաընտանիքներ | 13347 | 14664 | +1317 |

 2019 թվականին Հայաստանի Հանրապետությունում գյուղատնտեսական տեխնիկայի ֆինանսական վարձակալության` լիզինգի պետական աջակցության ծրագրով / 20% կանխա­վճար, լիզինգի տարեկան 2 % տոկոսադրույք/ ՀՀ Արագածոտնի մարզ է բերվել 7 տրակտոր և 12 գյուղագործիք` 135.5 մլն ՀՀ դրամ ընդհանուր արժեքով:

 **Արդեն գործողության մեջ է դրված գյուղատնտեսության ոլորտում պետական աջակցությամբ ապահովագրական համակարգի ներդրման փորձնական ծրագիրը:** Նախնական տվյալներով պիլոտային ծրագրով նախատեսված վեց մարզերի ցանկում ընգրկված է նաև Արագածոտնի մարզը: